CELEX: 62006CA0489
Language: et
Date: 2009-03-19 00:00:00
Title: Kohtuasi C-489/06: Euroopa Kohtu (neljas koda) 19. märtsi 2009 . aasta otsus — Euroopa Ühenduste Komisjon versus Kreeka Vabariik (Liikmesriigi kohustuste rikkumine — Direktiivid 93/36/EMÜ ja 93/42/EMÜ — Riigihange — Asjade riigihankelepingute sõlmimise menetlus — Tarned haiglatele)

16.5.2009   
            
            
               ET
            
            
               Euroopa Liidu Teataja
            
            
               C 113/3
            
         Euroopa Kohtu (neljas koda) 19. märtsi 2009. aasta otsus — Euroopa Ühenduste Komisjon versus Kreeka Vabariik
   (Kohtuasi C-489/06) (1)
   
   (Liikmesriigi kohustuste rikkumine - Direktiivid 93/36/EMÜ ja 93/42/EMÜ - Riigihange - Asjade riigihankelepingute sõlmimise menetlus - Tarned haiglatele)
   2009/C 113/04
   Kohtumenetluse keel: kreeka
   
      Pooled
   
   
      Hageja: Euroopa Ühenduste Komisjon (esindajad: M. Patakia ja X. Lewis)
   
      Kostja: Kreeka Vabariik (esindajad: D. Tsagkaraki ja S. Chala)
   
      Kohtuasja ese
   
   Liikmesriigi kohustuste rikkumine — Nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord (EÜT L 199, lk 1; ELT eriväljaanne 06/02, lk 110), artikli 8 lõike 2 ning nõukogu 14. juuni 1993. aasta direktiivi 93/42/EMÜ meditsiiniseadmete kohta (EÜT L 169, lk 1; ELT eriväljaanne 13/12, lk 82) artiklite 17 ja 18 rikkumine — Kreeka avalik-õiguslikele haiglate asjade riigihanke pakkumismenetluse käigus meditsiiniseadmed tagasi lükkamine tulenevalt nende „üldisest vastavusest ja kasutuskindlusest” vaatamata sellele, et neil oli CE-märgis, ilma et oleks järgitud direktiivis 93/42/EMÜ meditsiiniseadmete kohta sätestatud menetlust.
   
      Resolutiivosa
   
   
               1.
            
            
               Kuna Kreeka Vabariik lükkas tagasi CE-märgisega meditsiiniseadmete pakkumused, ilma et Kreeka avalik-õiguslike haiglate pädevad hankeüksused oleks järginud nõukogu 14. juuni 1993. aasta direktiivi 93/42/EMÜ (meditsiiniseadmete kohta, muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003), siis on Kreeka Vabariik rikkunud nõukogu 14. juuni 1993. aasta direktiivi 93/36/EMÜ (millega kooskõlastatakse riiklike tarnelepingute sõlmimise kord, muudetud komisjoni 13. septembri 2001. aasta direktiiviga 2001/78/EÜ) artikli 8 lõikest 2 ja direktiivi 93/42 (muudetud määrusega nr 1882/2003) artiklitest 17 ja 18 tulenevaid kohustusi.
            
         
               2.
            
            
               Mõista kohtukulud välja Kreeka Vabariigilt.
            
         
      (1)  ELT C 326, 30.12.2006.